CELEX: 22022D0473
Language: ro
Date: 2022-03-03 00:00:00
Title: Decizia nr. 1/2022 a Comitetului specializat privind pescuitul instituit prin articolul 8 alineatul (1) litera (q) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, din 3 martie 2022 în ceea ce privește instituirea unui grup de lucru pentru pescuit [2022/473]

25.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 99/1
               
            
         DECIZIA nr. 1/2022 A COMITETULUI SPECIALIZAT PRIVIND PESCUITUL INSTITUIT PRIN ARTICOLUL 8 ALINEATUL (1) LITERA (Q) DIN ACORDUL COMERCIAL ȘI DE COOPERARE DINTRE UNIUNEA EUROPEANĂ ȘI COMUNITATEA EUROPEANĂ A ENERGIEI ATOMICE, PE DE O PARTE, ȘI REGATUL UNIT AL MARII BRITANII ȘI IRLANDEI DE NORD, PE DE ALTĂ PARTE,
         din 3 martie 2022
         în ceea ce privește instituirea unui grup de lucru pentru pescuit [2022/473]
         COMITETUL SPECIALIZAT PRIVIND PESCUITUL
         având în vedere Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „acordul”), în special articolul 8 alineatul (4) litera (f),
         întrucât:
         
                     (1)
                  
                  
                     Acordul a intrat în vigoare la 1 mai 2021.
                  
               
                     (2)
                  
                  
                     Rubrica a cincea din partea a doua (articolele 493-511) din acord prevede cooperarea dintre Uniune și Regatul Unit în domeniul pescuitului, în special la articolul 494 alineatul (1) și la articolul 508.
                  
               
                     (3)
                  
                  
                     Articolul 8 alineatul (1) litera (q) din acord instituie un Comitet specializat privind pescuitul, care abordează aspectele reglementate de rubrica a cincea din partea a doua a acordului.
                  
               
                     (4)
                  
                  
                     Articolul 508 din acord stabilește, în mod neexhaustiv, funcțiile și competențele Comitetului specializat privind pescuitul.
                  
               
                     (5)
                  
                  
                     În temeiul articolului 9 alineatul (3) din acord, un grup de lucru este alcătuit din reprezentanți ai Uniunii și ai Regatului Unit și este coprezidat de un reprezentant al Uniunii și de un reprezentant al Regatului Unit.
                  
               
                     (6)
                  
                  
                     În temeiul articolului 9 alineatul (4) din acord, un grup de lucru își stabilește, de comun acord, propriul regulament de procedură, propriul calendar al reuniunilor și propria ordine de zi.
                  
               
                     (7)
                  
                  
                     Pentru a asigura punerea în aplicare eficace a acordului, în special a rubricii a cincea din partea a doua, este necesar ca dialogurile cu experții privind pescuitul să aibă loc la intervale regulate pe tot parcursul anului, inclusiv într-un termen scurt.
                  
               
                     (8)
                  
                  
                     Este oportun ca Comitetul specializat privind pescuitul să instituie, sub supravegherea sa, un Grup de lucru pentru pescuit (denumit în continuare „grupul de lucru”). Acest grup de lucru ar trebui să își stabilească regulamentul de procedură. El trebui să prezinte periodic rapoarte Comitetului specializat privind pescuitul cu privire la activitățile sale,
                  
               ADOPTĂ PREZENTA DECIZIE:
         
            Articolul 1
            
               (1)   Se instituie Grupul de lucru pentru pescuit.
            
         
         
            Articolul 2
            
               (1)   Grupul de lucru se reunește atunci când copreședinții decid astfel, de comun acord.
            
            
               (2)   Acesta prezintă periodic rapoarte Comitetului specializat privind pescuitul cu privire la rezultatele și concluziile reuniunilor sale.
            
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles și Londra, 3 martie 2022.
            
               
                  Pentru Comitetul specializat privind pescuitul
               
               
                  Copreședinții
               
               Pentru Regatul Unit, Mike ROWE
               Pentru Uniunea Europeană, Joost PAARDEKOOPER